 ມືປືນ ໃນປາຣີ ປຸ້ນ ເຈົ້າຊາຍຊາ​ອຸ​ດີ ອາຣາ​ເບຍ ໄດ້ເງິນສົດ ໄປ $335,000
ອົງການ​ຂ່າວຝຣັ່ງ ລາຍ​ງານ​ວ່າ ລົດ​ຂອງ​ເຈົ້າຊາຍ​ ໄດ້​ຖືກ​ລັກ​ເອົາ​ໄປ ​ແລະ ​ໄດ້ຖືກ​ພົບ​ເຫັນ ​ໃນ​ສະພາບ​ຖືກ​ເຜົາ​ ​ໃນ​​ເວລາ​ຕໍ່​ມາ ​ແຕ່​ບໍ່​ມີ​ຜູ້​ໃດ​ໄດ້​ຮັບ​ບາດ​ເຈັບ.
ທີ່ປະເທດຝຣັ່ງນັ້ນ ຕຳຫລວດກ່າວວ່າ ມືປືນຈຳນວນນຶ່ງ ໄດ້ ໂຈມຕີຂະບວນລົດຂອງ ເຈົ້າຊາຍຊາອຸດີ ອາຣາເບຍ ອົງນຶ່ງ ໃນນະຄອນຫລວງປາຣີ ແລະໄດ້ໜີໄປພ້ອມກັບເງິນສົດ ຈຳ ນວນ 335 000 ດອລລ່າ ແລະເອກະສານສຳຄັນຈຳນວນນຶ່ງ ການດັກໂຈມຕີດັ່ງກ່າວເກີດຂຶ້ນ ໃນຕອນແລງຂອງວັນອາທິດ ວານນີ້ ຢູ່ໃນເຂດເໜືອຂອງປາຣີ ຂະນະທີ່ຂະບວນລົດ ກຳລັງ ມຸ້ງໜ້າໄປຍັງເດີ່ນບິນເມືອງ Le Bourget ບໍ່ມີຜູ້ໃດໄດ້ຮັບບາດເຈັບໃນເຫດການນີ້ ອົງການຂ່າວຝຣັ່ງ ລາຍງານວ່າ ລົດຂອງເຈົ້າຊາຍໄດ້ຖືກລັກເອົາໄປ ແລະ ໄດ້ຖືກພົບເຫັນ ໃນສະພາບຖືກເຜົາ ໃນເວລາຕໍ່ມາ ຕຳຫລວດກ່າວວ່າ ພວກນັກປຸ້ນ ແມ່ນແນ່ນອນວ່າ ຮູ້ເລື້ອງດີກ່ຽວກັບ ລາຍລະອຽດການເດີນທາງຂອງເຈົ້າຊາຍນັ້ນ ຍັງບໍ່ສາມາດຈັບຕົວພວກນັກປຸ້ນໃນຄະດີນີ້ໄດ້ເທື່ອ ໃນເວລານີ້